ถ้าหยุดทานยาคุมวันที่ 14 กพ. ประจำเดือนมา 17-21 กพ. มีเพศสัมพันธ์กับแฟน 23, 26-28 กพ, แล้วก่ 1-4 มีนา อยากถามว่ามีโอกาสตั้งครรภ์เลยมั้ยคะ ? คือปล่อยเพราะอยากมี แค่อยากจะรู้ว่าจะติดเลยมั้ยอ่ะคะ
สวัสดีค่ะ หากหยุดทานยาคุมกำเนิดในวันที่ 14 ก.พ. แล้วได้มีประจำเดือนมาวันที่ 17-21 ก.พ. ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ที่ผ่านมา แต่หากหลังจากนั้น ไม่ได้เริ่มทานยาคุมกำเนิดแผงใหม่ต่อ ฤทธิ์ในการป้องกันการตั้งครรภ์ก็จะหมดลงไป และโอกาสในการตั้งครรภ์ก็จะมีได้ ซึ่งโอกาสในการตั้งครรภ์อาจจะเกิดขึ้นเร็วหรือช้าแตกต่างกันไปในแต่ละคนค่ะ ไม่สามารถบอกได้แน่นอน ขึ้นอยู่กับปัจจัยหลายๆ อย่างด้วย เช่น อายุของฝ่ายหญิง โรคประจำตัว ความสมบูรณ์แข็งแรงของมดลูก ปริมาณและความแข็งแรงของอสุจิ เป็นต้น ทั้งนี้ ก็ให้มีเพศสัมพันธ์เป็นประจำสม่ำเสมอไปเรื่อยๆ โอกาสในการตั้งครรภ์ก็น่าจะเกิดขึ้นได้ในที่สุดค่ะ